Harriet Tubman

Harriet Tubman (algup. Araminta Ross; 1822 Maryland, Yhtysvallat – 10. kevätkuudu 1913 Auburn, New York, Yhtysvallat) oli afroamerikkalaine vällysborčuiččii, taza-arvoaktivistu ja suffragettu. Häi oli vällyöh pajennuh orju, kudai auttoi toizii orjii pagenemah Suvivaldivolois.

Lapsus orjannu Marylandas sai hänet sidovumah Abolitionismu- protestuliikkeheh. Harrietan pereh loittoni, konzu sizäret myödih, midä oli tavallistu orjuperehis. Harriet, kui monii toizii orjulapsii, nägi kiškomistu da pahoipidelyy – häi sai ezimerkikse piätrauman, kudai mešaičči händy kogo elaijan aijan.

Pavon jälgeh Harrietas tuli Muanalazen ruadodorogoin konduktor. Muanalaine ruadodorogu oli turvutaloloin da pagomaršruttoin verko, kudai auttoi läs 100 000 orjua pagenemah Yhtysvallois Kanadah.

Harriet Tubmanal oli lannistumatoi tahto da perävymättömys auttua orjii, häi ainos otti ylen suurii persounallizii riskoi, midä luadi hänes legendan. Harriet ilmoitihes omatahtozennu pohjasvaldivoloin armieh da vuvvennu 1863 iče oli piäzyn välläle operatsien johtajannu Suvi-Carolinan Combahee-jovel, kuduas piästih välläle yli 750 orjua.

Rahvahankeskeizen voinan jälgeh Harriet agitiiruičči naizien iänioigevuon puoles. Orjat, kudamii häi pellasti, kuččuttih händy Mooseksekse.

T
T